Nariadenie Komisie (ES) č. 297/2004
z 19. februára 2004,
ktorým sa príloha k nariadeniu (ES) č. 2400/96 dopĺňa o uvedenie určitých mien do Registra chránených označení pôvodu a chránených zemepisných označení (Ensaimada de Mallorca alebo Ensaimada mallorquina)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych produktov a potravín [1], a najmä na jeho článok 6 ods. 3 a 4,
keďže:
(1) Na základe článku 5 nariadenia (EHS) č. 2081/92 Španielsko poslalo Komisii žiadosť o registráciu názvu "Ensaimada de Mallorca" alebo "Ensaimada mallorquina" ako zemepisného označenia.
(2) V súlade s článkom 6 ods. 1 uvedeného nariadenia sa potvrdilo, že žiadosť spĺňa všetky požiadavky stanovené v uvedenom nariadení and najmä obsahuje všetky informácie požadované v súlade s jeho článkom 4.
(3) Po uverejnení názvu uvedeného v prílohe k tomuto nariadeniu v Úradnom vestníku Európskej únie nebolo Komisii zaslané žiadne podanie námietky v zmysle článku 7 nariadenia (EHS) č. 2081/92 [2].
(4) Uvedený názov preto spĺňa podmienky na zapísanie do "Registra chránených označení pôvodu a chránených zemepisných označení" a na ochranu na úrovni spoločenstva ako chránené zemepisné označenie.
(5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [3],
PRIJALA TOTO NARIADENIE:
Článok 1
Názov uvedený v prílohe k tomuto nariadeniu sa týmto pridáva do prílohy k nariadeniu (ES) č. 2400/96 a zapisuje sa ako chránené zemepisné označenie (CHZO) do "Registra chránených označení pôvodu a chránených zemepisných označení" stanoveného v článku 6 ods. 3 nariadenia (EHS) č. 2081/92.
Článok 2
Toto nariadenie nadobúda účinnosť dvadsiatym dňom nasledujúcim po dni jeho uverejnenia v Úradnom vestníku Európskej únie.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 19. februára 2004